Légé

Légé; Uret;  Exophilis Hypoleuca nyaéta sato leutik kawas bangbung nu asalna tina kulawarga Scarabaeidae. Légé kapanggih hirup di sakabéh pulo di Indonésia, sok dianggap hama lantaran ngakan akar jeung dangdaunan pepelakan.  

Urang Sumatra hususna Acéh légé téh disebutna payueng, di daérah Jawa sok disebutna uret. 
Légé sok dianggap sama utamana ku patani kalapa, ku lantaran sok garuksak daun ngora nepi ka dugul. Kitu deui larvana nu sok disebut ku-uk hirup di jero taneuh, ngaganggu kana kaséhatan akar tangkal kalapa kitu deui tatanen sején kayaning pepelakan paré huma, séréh, suuk, kina, karét, jeung sajabana.Panjang awakna kurang leuwih 2,5 cm, jang-jang luarna  hérang  kelirna coklat kolot. Jang-jang jerona (prisai) coklat ngora, palebah beuteung handap jeung gigirna bodas.

Siklus hirup

Hirup légé dimimitian tina: 
 Ngendog : Légé dina sakali usum ngendog ngahasilkeun kurang leuwih 50-60 siki, ilaharna dina bulan Oktober nepi ka Novémber. Endogna di tunda di jero taneuh  jerona kurang leuwih 3 – 10 cm nu baris megar jadi larva dina waktu 10-14 poé ti harita.
 Larva/ku-uk : Endog nu megar téh ngahasilkeun larva nu sok disebut ku-uk
 Pupa
 Légé imago : Nincak umur 2-3 bulan, pupa robah jadi légé leutik nu saheulaanan hirup di jero taneuh lilana 15 poé, ngakan organisme leutik nu aya di jero taneuh. Saterusna jadi Légé déwasa lalaunan kaluar tina taneuh, hirupna ngahakanan dangdaunan karesepna daun kalapangora, daun paré, daun cau, jeung sajabana..

Dicutat tina

hama
Scarabaeidae
gegeremet